示徒  其二
作者：釋印肅
朝代：宋

paragraphs: 未得塵勞息，須依善知識。
若肯慈悲學，發願施心力。
入泥并入水，莫作閑戲劇。
揚眉動目庭，法身無窮極。
於中習懶者，管取沒飯喫。
趁隊只□飽，披毛無了日。
不信佛乘經，逐末本却失。
咄哉大丈夫，你乘誰氣力。
當本無我人，貪忙有何益。
何似歇無明，聽吹無孔笛。
五音六律全，皓月悲風寂。
一聲宇宙寬，箇中聞的實。
和同爲智身，無物堪遮窒。
奉勸草木影，閑時急收拾。